cyanic-selkie/wikianc huggingface dataset:
แต่ปางก่อน
เนื้อเรื่อง
วันหนึ่งเธอได้พบว่าท่านชายใหญ่มาหาเธอที่วังของหม่อมเจ้าหญิงวิไลเรขา เธอจึงสอบถามและได้ทราบว่าคนที่วางยาพิษม่านแก้วก็คือหม่อมเจ้าหญิงวิไลเรขานั่นเอง โดยร่วมมือกับหม่อมพเยียมารดาของท่านชายใหญ่ในการลงมือ และความพยาบาทจากครั้งนั้นก็ยังไม่สิ้นสุด เมื่อหม่อมเจ้าหญิงวิไลเรขาพยายามที่จะวางยาราชาวดีอีกครั้ง แต่ในครั้งนี้คุณชายจิรายุสมาช่วยเหลือได้ทัน หลังจากที่หม่อมเจ้าหญิงวิไลเรขาสิ้นใจไปพร้อมกับความพยาบาท คุณชายจิรายุสก็ได้ขอราชาวดีแต่งงานอีกครั้ง แต่เป็นเพราะความรัก ความจริงใจและความผูกพันของท่านชายใหญ่ที่มีต่อเธอ เธอจึงปฏิเสธและตัดสินใจละทางโลกไปปฏิบัติธรรมเพื่ออุทิศส่วนกุศลให้กับท่านชายใหญ่ สร้างความผิดหวังให้กับคุณชายจิรายุสเป็นอย่างยิ่ง จนเวลาผ่านไปอีกไม่นานเธอก็เสียชีวิต
ผลสืบเนื่องจากละคร
ละครในปี พ.ศ. 2548 ได้รับรางวัลโทรทัศน์ทองคำ ดาราสนับสนุนหญิงดีเด่น (สกาวใจ พูลสวัสดิ์)
ละครในปี พ.ศ. 2560 เดอะ วัน เอ็นเตอร์ไพรส์ ได้นำมาสร้างใหม่เพื่อออนแอร์ลงช่องวัน เดิมทีมีแผนให้ ชนะ คราประยูร ซึ่งเคยกำกับเวอร์ชันที่แล้วมากำกับเวอร์ชันนี้ด้วย แต่ภายหลังได้เปลี่ยนผู้กำกับเป็นสันต์ ศรีแก้วหล่อ ที่เคยฝากผลงานละครฟอร์มดีของค่ายไว้มากมาย อาทิ ฟ้าเพียงดิน, เลือดขัตติยา, แก้วลืมคอน, รักหลอก ๆ อย่าบอกใคร, ลิขิตรัก ลิขิตเลือด, ละอองดาว, หัวใจศิลา, แก้วล้อมเพชร, ชิงชัง, ตราบาปสีขาว, เรือนแพ, ดอกโศก, คู่กรรม, แผนรัก แผนร้าย, อีสา-รวีช่วงโชติ, บัลลังก์เมฆ, พิษสวาท ฯลฯ
บราวน์-วอเตอร์เนวี
บราวน์-วอเตอร์เนวี (brown-water navy) หรือ การสงครามแม่น้ำ (riverine warfare) อ้างถึงความหมายที่กว้างที่สุดต่อกองกำลังเรือใด ๆ ที่สามารถปฏิบัติการทางทหารในแม่น้ำหรือสภาพแวดล้อมบริเวณฝั่ง โดยเฉพาะอย่างยิ่งที่มีตะกอนมากจากดินไหลบ่าหรือน้ำท่วม ซึ่งมีต้นกำเนิดในกองทัพเรือสหรัฐในช่วงสงครามกลางเมืองอเมริกา เมื่ออ้างถึงกองกำลังพันธมิตรลาดตระเวนแม่น้ำมิสซิสซิปปีที่เต็มไปด้วยโคลน และนับแต่นั้นมาได้ใช้อธิบายเรือปืนลำเล็กและเรือตรวจการณ์ที่ใช้กันทั่วไปในแม่น้ำ พร้อมกับ "เรือแม่" ขนาดใหญ่ที่สนับสนุนพวกเขา เรือแม่เหล่านี้รวมถึงเรือแอลซีเอ็มและเรือแอลเอสทีในยุคสงครามโลกครั้งที่สองที่ดัดแปลงแล้ว ท่ามกลางเรือลำอื่น ๆ
บราวน์-วอเตอร์เนวี แตกต่างกับบลู-วอเตอร์เนวี ที่เหมาะกับทะเล ซึ่งสามารถดำเนินการอย่างอิสระในมหาสมุทรเปิด ส่วนกรีน-วอเตอร์เนวี ซึ่งสามารถปฏิบัติการในบริเวณชะวากทะเลน้ำกร่อยและชายฝั่งบริเวณฝั่ง เป็นตัวเชื่อมระหว่างบราวน์-วอเตอร์เนวี กับบลู-วอเตอร์เนวี
วิกฤตการณ์เยเมน (พ.ศ. 2554–ปัจจุบัน)
วิกฤตการณ์เยเมน เริ่มขึ้นจากการปฏิวัติเยเมน พ.ศ. 2554–2555 เพื่อต่อต้านประธานาธิบดี อาลี อับดุลเลาะห์ ซอและห์ ซึ่งเป็นผู้นำเยเมนมานานกว่าสองทศวรรษ หลังจากซอและห์ลาออกเมื่อต้นปี พ.ศ. 2555 รัฐบาลใหม่นำโดย อับดุรร็อบบะฮ์ มันศูร ฮาดี (อดีตรองประธานาธิบดีของซอและห์) พยายามที่จะรวมดินแดนของประเทศและจัดการกับภัยคุกคามจากอัลกออิดะห์และฮูษีซึ่งก่อความไม่สงบมาเป็นเวลาหลายปี หลังการสู้รบในกรุงซานาเมื่อเดือนกันยายน พ.ศ. 2557 กลุ่มฮูษี (Houthis) ก็เข้ายึดเมืองหลวงได้สำเร็จ ประธานาธิบดีฮาดีถูกปลด ต่อมากลุ่มฮูษีได้แต่งตั้งมุฮัมมัด อะลี อัลฮูษี ขึ้นเป็นผู้นำคนใหม่ ในขณะที่ประธานาธิบดีฮาดีหลบหนีไปยังเอเดน และประกาศว่าตนยังคงเป็นประธานาธิบดีแห่งเยเมน พร้อมทั้งประกาศให้เอเดนเป็นเมืองหลวงใหม่ของประเทศ กลุ่มฮูษีและกองกำลังสนับสนุนอดีตประธานาธิบดีซอและห์ตอบโต้ด้วยปฏิบัติการบุกเอเดน รัฐมนตรีกระทรวงกลาโหมของรัฐบาลฮาดีถูกจับตัวได้ในวันที่ 25 มีนาคม พ.ศ. 2558 ในวันเดียวกัน ชาติอาหรับนำโดยซาอุดีอาระเบียเริ่มปฏิบัติการต่อต้านกลุ่มฮูษีทางอากาศ
ดับเบิลยูดับเบิลยูอี เอ็นเอ๊กซ์ที
เอ็นเอ็กซ์ที เรสต์ลิง (NXT Wrestling) หรือชื่อเดิมของสมาคมนี้คือ ฟลอริดาแชมเปียนชิปเรสต์ลิง (Florida Championship Wrestling; FCW) เป็นค่ายมวยปล้ำพัฒนาทักษะของสมาคม เวิลด์เรสต์ลิงเอ็นเตอร์เทนเมนต์ (WWE) ต่อมาได้เปลี่ยนชื่อมาเป็น เอ็นเอ็กซ์ที เรสต์ลิง
ประวัติ
ในปี 2007 WWE ได้ซื้อบริษัทจาก สตีฟ คีร์น ซึ่งได้เป็นค่ายที่ 2 ต่อจาก OVW รายการของ FCW ฉายครั้งแรกใน Bright House Sports Network วันที่ 5 ตุลาคม 2007 และทุกๆ วันอาทิตย์ ประมาณ 6:00 น.
วันที่ 17 พฤษภาคม 2012 รายการ FCW จะบันทึกเทปร่วมกับรายการ WWE NXT และจะใช้สนามแค่สนามเดียวทุกสัปดาห์คือสนามของมหาวิทยาลัย Full Sail University ที่วินเทอร์พาร์ค, ฟลอริดา แถมจะให้สิทธิ์นักศึกษาของมหาวิทยาลัยดังกล่าวเข้าชมฟรีตลอดด้วย
วิตามินอี
วิตามินอี เป็นวิตามินที่ละลายได้ในไขมัน ช่วยในการทำงานของระบบต่างๆ ในร่างกายหลายระบบ และเป็นสารต้านอนุมูลอิสระที่ช่วยให้เซลล์ต่างๆ รอดอันตรายจากท็อกซิน ช่วยชะลอความแก่
แหล่งวิตามินอี
ร่างกายคนเราต้องการวิตามินอีอยู่ที่วันละ 10-15 IU
ทรท.
ทรท. เป็นอักษรย่อ อาจหมายถึง
รายชื่อประเทศเรียงตามกำลังแรงงาน
ด้านล่างนี้เป็น รายชื่อประเทศเรียงตามกำลังแรงงาน ซี่งเป็นข้อมูลจาก The World Factbook
ธงชาติกาตาร์
ธงชาติกาตาร์ (علم قطر) ประกาศใช้เมื่อวันที่ 9 กรกฎาคม ค.ศ. 1971 เป็นธงสี่เหลี่ยมผืนผ้า ภายในแบ่งออกเป็นสองส่วนด้วยเส้นฟันปลา 9 ซี่ ตามแนวตั้ง ด้านคันธงเป็นพื้นสีขาว ส่วนด้านปลายธงเป็นสีแดงม่วง โดยสีขาวแทนสันติภาพ สีแดงม่วงแทนเกียรติยศของประเทศชาติ และเส้นฟันปลา 9 ซี่หมายถึงกาตาร์ที่เป็นเอมิเรตลำดับที่ 9
กาตาร์มีธงชาติใช้ก่อนหน้าจะได้รับเอกราชจากอังกฤษ โดยกลางศตวรรษที่ 19 มีการเพิ่มแถบสีขาวแนวตั้งลงบนด้านคันธงของธงสีแดงล้วน เส้นฟันปลา 9 ซี่ถูกเพิ่มเติมในภายหลัง และสีแดงถูกเปลี่ยนเป็นสีแดงม่วงในปี ค.ศ. 1949 เมื่อประกาศใช้อย่างเป็นทางการในปี ค.ศ. 1971 ธงชาติกาตาร์ก็มีการปรับเปลี่ยนเล็กน้อยคือขนาดธง
ธงชาติกาตาร์มีความคล้ายคลึงกับธงชาติบาห์เรน ซึ่งมีขนาดเล็กกว่าและมีสีที่แตกต่างกัน
ธงชาตินาอูรู
ธงชาตินาอูรู ประกาศใช้เมื่อวันที่ 31 มกราคม ค.ศ. 1968 หลังได้รับเอกราชจากการเป็นดินแดนในภาวะทรัสตีของสหประชาชาติ ธงชาตินาอูรูเป็นธงสีน้ำเงินเข้ม มีแถบสีทองพาดผ่านกลางธง ใต้แถบสีทองด้านใกล้คันธงมีดาวสีขาว 12 แฉก สีน้ำเงินเข้มแทนมหาสมุทรแปซิฟิก แถบสีทองแทนเส้นศูนย์สูตร ดาวสีขาวแทนตำแหน่งประเทศในแผนที่โลกที่อยู่ใต้เส้นศูนย์สูตรหนึ่งองศา 12 แฉกของดาวแทนชนพื้นเมือง 12 เผ่าของประเทศ
อีทีวี2
อีทีวี2 เป็นสถานีโทรทัศน์ของประเทศเอสโตเนีย ออกอากาศในระบบโทรทัศน์ดิจิทัล อีทีวี2 เริ่มออกอากาศครั้งแรกในวันที่ 8 สิงหาคม ค.ศ. 2008 ออกอากาศรายการประเทศเด็ก ตั้งแต่วันที่ 2 มกราคม ค.ศ. 2009 สถานีโทรทัศน์ได้ออกอากาศรายการประเภทข่าว โดยใช้ชื่อว่า "ฮอท แชมเบอร์" (19.30 - 20.00) และออกอากาศในภาษารัสเซีย
ฮันนีเลต อาบันเซญา
เซียลีโต "ฮันนีเลต" ซัลวาดอร์ อาบันเซญา (Cielito "Honeylet" Salvador Avanceña; 16 กุมภาพันธ์ พ.ศ. 2513) เป็นนักธุรกิจและอดีตนางพยาบาลชาวฟิลิปปินส์ และเป็นภริยาที่มิได้จดทะเบียนสมรสของโรดรีโก ดูแตร์เต ประธานาธิบดีของฟิลิปปินส์
ประวัติ
ฮันนีเลตเกิดที่ดาเบา เข้ารับการศึกษาที่วิทยาลัยแพทย์ดาเบา ขณะที่ศึกษานั้นเธอชนะเลิศการประกวดและรับตำแหน่งนางงามวิทยาลัยแพทย์ดาเบา (Miss Davao Doctors College) เมื่อปี 2531 และได้ตำแหน่งรองชนะเลิศอันดับที่ 3 จากการประกวดมุตยาอึงดาเบาบิวตี (Mutya ng Dabaw beauty contest) เมื่อปี 2541
เธอและดูแตร์เตเริ่มมีความสัมพันธ์ช่วงกลางปี 2533 จนมีธิดาด้วยคนหนึ่งชื่อเบโรนีกา (Veronica) แต่ทั้งสองก็มิได้จดทะเบียนสมรสกัน
คุณพนักงานคะ รับน้องผีไปช่วยเยียวยาไหมคะ
คุณพนักงานคะ รับน้องผีไปช่วยเยียวยาไหมคะ เป็นซีรีส์มังงะญี่ปุ่นโดยอิมาริ อาริตะ เดิมเริ่มเผยแพร่ออนไลน์ทางทวิตเตอร์ในเดือนกุมภาพันธ์ พ.ศ. 2562 ต่อมาได้ตีพิมพ์ในนิตยสารโชเน็งกังกังรายเดือน นิตยสารมังงะแนวโชเน็งของสแควร์เอนิกซ์ตั้งแต่เดือนสิงหาคม พ.ศ. 2562 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 6 มังงะมีลิขสิทธิ์ในประเทศไทยโดยสำนักพิมพ์เฟิร์ส เพจ โปร ได้รับการดัดแปลงเป็นซีรีส์อนิเมะโทรทัศน์โดยสตูดิโอโปรเจกต์นัมเบอร์ไนน์ ออกอากาศระหว่างเดือนเมษายนถึงมิถุนายน พ.ศ. 2565
คอลเลกชัน
Collection หรือ Container หมายถึง แบบชนิดข้อมูลนามธรรมหรือวิธีการเก็บข้อมูล ซึ่งไม่สนใจการเรียงลำดับความสำคัญ สามารถให้ข้อมูลซ้ำได้ กล่าวคือสิ่งที่เก็บข้อมูลได้ถือว่าเป็น Collection
นิยามของ Collection เช่นนี้ส่งผลให้การเก็บข้อมูลหรือโครงสร้างข้อมูล ทุกชนิดเป็น Collection ด้วย Collection จึงอาจใช้ในความหมายว่าเป็นที่เก็บข้อมูลหรือโครงสร้างข้อมูลได้เช่น Java Collections Framework
จุดเด่นของ Collection
Collection เป็นโครงสร้างข้อมูลพื้นฐานที่สุด อาจมีจุดเด่นสู้แบบชนิดข้อมูลนามธรรมหรือโครงสร้างข้อมูลอื่นๆที่ลงรายละเอียดไม่ได้ อาทิตารางแฮชก็เข้าถึงข้อมูลได้รวดเร็ว แถวคอยลำดับความสำคัญก็เข้าถึงข้อมูลตัวที่สำคัญที่สุดได้รวดเร็ว แต่ถึงอย่างไรก็ตามทุกโครงสร้างข้อมูลก็มีเงื่อนไข เช่น ตารางแฮชเก็บข้อมูลซ้ำกันไม่ได้ เป็นต้น เพราะฉะนั้น Collection มีจุดเด่นที่เห็นชัดเจนที่สุดคือ มีเงื่อนไขน้อยนั่นเอง
นอกจากนั้นแล้ว เนื่องจากการมีเงื่อนไขน้อย จึงทำให้ไม่ต้องจัดการข้อมูลมาก การเพิ่มข้อมูลจึงใช้เวลาคงที่ O (1)อีกด้วย จึงเหมาะสมกับเป็นที่เก็บข้อมูลที่เก็บมากๆ แต่ใช้น้อยๆ
ความเร็วที่ใช้ในการทำงาน
หากกล่าวถึง Collection เฉพาะในความหมายว่าเก็บข้อมูลที่ซ้ำกันได้ และไม่เรียงลำดับความสำคัญ เนื่องจากการไม่มีเงื่อนไขของข้อมูล ส่งผลให้มีการเก็บข้อมูลหรือการเพิ่มสมาชิกรวดเร็ว เป็นเวลาคงที่ (O (1)) แต่การเข้าถึงจะช้า เพราะไม่มีการจัดการที่ดี ต้องไล่ทุกสมาชิก จึงทำให้เสียเวลาเป็นเชิงเส้นกับจำนวนข้อมูล (O (n))
วิกฤตการณ์ลิเบีย (พ.ศ. 2554–ปัจจุบัน)
[[ไฟล์:Libyan Civil War.svg|thumb|right|350px|สถานการณ์ทางทหารปัจจุบันของสงครามกลางเมืองลิเบีย
{{legend|#ebc0b3|ครอบครองโดย Tobruk-led Government และ Libyan National Army}} {{legend|#cae7c4|ครอบครองโดย Government of National Accord และ Allies}} {{legend|#86c286|ครอบครองโดย National Salvation Government}} {{legend|#e4e4e4|ครอบครองโดย the Mujahedeen Councils of Derna, Benghazi and Adjabiya}} {{legend|#afc6e9|ครอบครองโดย local forces}} {{legend|#e3d975|ครอบครองโดย Tuareg forces}}]]
วิกฤตการณ์ลิเบีย  หมายถึงความขัดแย้งที่ยังดำเนินอยู่ในลิเบีย เริ่มขึ้นด้วยการประท้วงและการเดินขบวนครั้งใหญ่ทั่วประเทศจากกระแสอาหรับสปริงเพื่อต่อต้านรัฐบาลของมูอัมมาร์ กัดดาฟี แล้วลุกลามกลายเป็นสงครามกลางเมืองลิเบียครั้งที่หนึ่ง เมื่อวันที่ 26 กุมภาพันธ์ ฝ่ายกบฏสามารถควบคุมหัวเมืองและนครชายฝั่งได้หลายแห่ง   โดยที่ฝ่ายที่สนับสนุนกัดดาฟียังคงควบคุมเมืองชายฝั่งบ้านเกิดของกัดดาฟี เซิร์ทและเมืองบานีวาลิคทางตอนใต้ของกรุงตริโปลี วันที่ 22 สิงหาคม พ.ศ. 2554 กองกำลังฝ่ายกบฏเข้ายึดครองกรุงตริโปลีได้อย่างเบ็ดเสร็จ และสามารถขับไล่กัดดาฟีกับผู้สนับสนุนจนต้องถอยร่นออกไปยังที่มั่นแห่งสุดท้ายคือเมืองเซิร์ท สงครามกลางเมืองระหว่างสองฝ่ายดำเนินมาถึงวันที่ 20 ตุลาคม พ.ศ. 2554 ที่เมืองเซิร์ท ขบวนรถของกัดดาฟีและผู้ติดตามถูกโจมตีด้วยขีปนาวุธของนาโต้ระหว่างการหลบหนี ผู้ติดตามถูกสังหารระหว่างการสู้รบ ขณะที่กัดดาฟีในสภาพบาดเจ็บสาหัสถูกควบคุมตัวและเสียชีวิตในเวลาต่อมา ส่วนมูตัสซิมบุตรชายของกัดดาฟีและอาบู บาค์ร ยูนิส อดีตรัฐมนตรีกลาโหม ก็ถูกสังหารเสียชีวิตในวันเดียวกัน
แม้รัฐบาลกัดดาฟีจะถูกโค่นล้ม แต่ลิเบียยังคงประสบปัญหาความขัดแย้ง หลังการเลือกตั้งในเดือนมิถุนายน พ.ศ. 2557 ลิเบียแตกออกเป็นสองฝ่าย ได้แก่ ฝ่ายรัฐบาลปรองดองแห่งชาติ (Government of National Accord) ซึ่งเป็นรัฐบาลที่สหประชาชาติให้การรับรอง มีศูนย์กลางอยู่ที่ตริโปลี และฝ่ายสภาผู้แทนราษฎรลิเบีย (House of Representatives) มีฐานอยู่ที่โตบรูค ทั้งสองฝ่ายรวมถึงฝ่ายรัฐอิสลามอิรักและเลแวนต์ ต่างสู้รบในสงครามกลางเมืองลิเบียครั้งที่สอง เดือนพฤษภาคม พ.ศ. 2559 กองกำลังฝ่ายรัฐบาลปรองดองแห่งชาติยึดเมืองเซิร์ตจากฝ่ายรัฐอิสลามอิรักและเลแวนต์ได้สำเร็จ ส่งผลให้รัฐอิสลามอิรักและเลแวนต์เสียที่มั่นสำคัญทั้งหมดในลิเบีย ต่อมาในวันที่ 23 ตุลาคม พ.ศ. 2563 ฝ่ายรัฐบาลปรองดองแห่งชาติบรรลุข้อตกลงหยุดยิงถาวรกับกองทัพแห่งชาติลิเบียที่ภักดีต่อฝ่ายสภาผู้แทนราษฎร และจัดตั้งรัฐบาลร่วมเฉพาะกาลขึ้นในเดือนมีนาคม พ.ศ. 2564 เพื่อบริหารรัฐการก่อนมีการเลือกตั้งทั่วไปในเดือนธันวาคม พ.ศ. 2564
ชิบิ ก็อดซิลลา โนะ เกียกูชู
ชิบิ ก็อดซิลลา โนะ เกียกูชู (, "การตอบโต้ของก็อดซิลลาน้อย") เป็นซีรีส์อนิเมะโทรทัศน์ญี่ปุ่นขนาดสั้นในแฟรนไชส์ ก็อดซิลลา ของโทโฮ ผลิตโดยโทโฮและสตูดิโอพายอินเดอะสกาย ออกอากาศทางช่องทีวีโตเกียวและฉายทางยูทูบในฐานะเว็บซีรีส์ในเดือนเมษายน พ.ศ. 2566 ซีรีส์อนิเมะเป็นเรื่องราวบนเกาะสัตว์ประหลาดอันเป็นที่อาศัยของเหล่าไคจูจากแฟรนไชส์ก็อดซิลลาในรูปแบบชิบิ
เลโอพ็อลท์ โมทซาร์ท
โยฮัน เกออร์ค เลโอพ็อลท์ โมทซาร์ท (Johann Georg Leopold Mozart; 14 พฤศจิกายน ค.ศ. 1719 – 28 พฤษภาคม ค.ศ. 1787) เป็นนักดนตรี วาทยากร ครู และนักไวโอลินชาวเยอรมัน เขาไม่เพียงแต่โด่งดังในฐานะที่เป็นบิดาและครูของว็อล์ฟกัง อมาเดอุส โมทซาร์ท แต่ยังโด่งดังในฐานะเป็นผู้ประพันธ์หนังสือสอนไวโอลินชื่อว่า Versuch einer gründlichen Violinschule
วัดใหม่สุวรรณคีรี
วัดใหม่สุวรรณคีรี เป็นวัดไทยสังกัดคณะสงฆ์ฝ่ายมหานิกาย ตั้งอยู่ที่อำเภอตุมปัต รัฐกลันตัน ประเทศมาเลเซีย ปัจจุบันมีพระวิจารณญาณมุนี (ครน ปุณฺณสุวณฺโณ) ดำรงตำแหน่งเจ้าอาวาส เป็นหนึ่งใน 4 วัดที่กระทรวงการท่องเที่ยวมาเลเซียจัดให้อยู่ในกลุ่มท่องเที่ยว ใช้เวลาเดินทางจากโกตาบารูมาถึงวัดราว 30 นาที
วัดใหม่สุวรรณคีรี หรือ วัดเขาดิน น่าจะสร้างหรือบูรณะไล่เลี่ยกับวัดมัชฌิมาราม หากยึดปีตามอุโบสถวัดมัชฌิมาราม มีจารึกว่าบูรณะเมื่อ พ.ศ. 2474 อุโบสถหลังเก่าที่เพิ่งจะได้รับการบูรณะปฏิสังขรใหม่ มีสถาปัตยกรรมไทยประเพณี หลังคา 2 ซ้อน 3 ตับ รูปแบบหลังคาเช่นนี้น่าจะได้รับอิทธิพลจากอุโบสถวัดในอำเภอตากใบ จังหวัดนราธิวาส เช่นอุโบสถวัดชลธาราสิงเหและอุโบสถวัดโคกมะเฟือง สถาปัตยกรรมที่มีชื่อเสียงของวัด คือ อุโบสถสร้างอยู่บนเรือพญานาค อุโบสถหลังใหม่มีพิธีตัดหวายฝังลูกนิมิต เมื่อวันที่ 23 สิงหาคม พ.ศ. 2556
ยูเรย์ เดกโค
ยูเรย์ เดกโค เป็นซีรีส์อนิเมะโทรทัศน์ออริจินัลญี่ปุ่น กำกับโดยโทโมฮิซะ ชิโมยามะ เขียนบทโดยได ซาโต สร้างโดยสตูดิโอ Science SARU ออกอากาศตั้งแต่กรกฎาคมถึงกันยายน พ.ศ. 2565
การสร้างและออกอากาศ
ซีรีส์อนิเมะออริจินัลสร้างโดยสตูดิโอ Science Saru กำกับโดยโทโมฮิซะ ชิโรยามะ เขียนบทโดยได ซาโต  เริ่มออกอากาศในวันที่ 3 กรกฎาคม พ.ศ. 2565 ทางช่อง Tokyo MX, MBS และ BS NTV เพลงเปิดชื่อเพลงว่า "1,000,000,000,000,000,000,000 LOVE" ร้องโดยวง Clammbon และเพลงปิดชื่อเพลงว่า "Aimuin Love" ร้องโดย Hack'nBerry (มิระ คาวาคัตสึ และอันนะ นางาเซะ)
กองทัพลาว
กองทัพลาว (ลาว: ກອງທັພລາວ; Royal Lao Armed Forces; Forces Armées du Royaume - FAR') เป็นชื่อกองกำลังทหารของของพระราชอาณาจักรลาว ก่อตั้งเมื่อ 23 มีนาคมพ.ศ. 2492 อยู่ภายใต้การบริหารจัดการของกระทรวงกลาโหม ผู้บัญชาการทหารสูงสุดของกองทัพคือเจ้ามหาชีวิต
โครงสร้าง
การบังคับบัญชาของกองทัพแห่งราชอาณาจักรลาวอยู่ภายใต้การบังคับบัญชาของรัฐมนตรีว่าการกระทรวงกลาโหมที่เวียงจันทน์ โดยทั่วประเทศ แบ่งเป็นเขตทหารทั้งสิ้น 5 เขต ในการต่อสู้กับขบวนการปะเทดลาว กองทัพแห่งราชอาณาจักรลาวได้รับการฝึกจากกองทัพฝรั่งเศส อุปกรณ์ส่วนใหญ่มาจากกองทัพสหรัฐ เพราะสหรัฐให้การสนับสนุนฝรั่งเศสในสงครามอินโดจีนครั้งที่ 1
ความสัมพันธ์ทางทหาร
ระหว่าง พ.ศ. 2505 – 2514 กองทัพสหรัฐอเมริกาให้การสนับสนุนกองทัพแห่งราชอาณาจักรลาวถึงประมาณ 500 ล้านดอลลาร์สหรัฐ ระหว่าง พ.ศ. 2514 – 2518 จัดตั้งกองทัพอากาศ ที่มีเครื่องบินโจมตีและเฮลิคอปเตอร์ กองทัพนี้สิ้นสุดลงเมื่อราชอาณาจักรลาวล่มสลายและจัดตั้งรัฐบาลสาธารณรัฐประชาธิปไตยประชาชนลาวพร้อมกับสถาปนากองทัพประชาชนแทน
อำเภอโกตาติงกี
อำเภอโกตาติงกี (Daerah Kota Tinggi) เป็นอำเภอในรัฐยะโฮร์ ประเทศมาเลเซีย โดยมีเมืองโกตาติงกีเป็นศูนย์กลาง
ภูมิศาสตร์
ตัวอำเภอมีพื้นที่ 3,482 ตารางกิโลเมตร นับเป็นอำเภอที่มีพื้นที่มากที่สุดของรัฐยะโฮร์ โดยครอบคลุมพื้นที่ถึงร้อยละ 18.34 ของรัฐ
ประชากร
ตัวอำเภอมีประชากรอยู่ประมาณ 200,000 คน โดยมีอัตราการเติบโตของประชากรใน ค.ศ. 2000 อยู่ที่ร้อยละ 1.08
เขตบริหาร
ตัวอำเภอมี 10 ตำบล ได้แก่:
ธรณีวิทยา
แม่น้ำสายหลักที่ผ่านตัวอำเภอคือแม่น้ำยะโฮร์, แม่น้ำเลอบัม, แม่น้ำซันตี, แม่น้ำเซอดีลีเบอซาร์ และแม่น้ำเซอดีลีเกอจิล
เศรษฐกิจ
เศรษฐกิจหลักของอำเภอนี้คือการท่องเที่ยวเชิงอนุรักษ์, เกษตรกรรม, เทคโนโลยีชีวภาพ, ปิโตรเคมี และน้ำมันกับแก๊ส ร้อยละ 60 ของที่ดินในอำเภอนี้ถูกใช้ในทางการเกษตร ในเดอซารู ทางรัฐบาลรัฐยะโฮร์คนปัจจุบันได้พัฒนาพื้นที่การท่องเที่ยว ซึ่งกินพื้นที่ 1,578 เฮกตาร์
การขนส่ง
ตัวอำเภอมีบริการบัสที่เชื่อมจากโกตาติงกีถึงลาร์กินเซ็นตรัลในเมืองโจโฮร์บะฮ์รู และเชื่อมที่อื่น ๆ ด้วย เช่นบันดาร์เปอนาวาร์
อวัธ
อวัธ (Awadh; अवध, اودھ) หรืออูธเป็นแคว้นที่มีความสำคัญทางประวัติศาสตร์ทางตอนเหนือของอินเดียตั้งอยู่บริเวณที่ราบลุ่มแม่น้ำระหว่างแม่น้ำยมุนาทางตะวันตกเฉียงใต้และแม่น้ำคันทักทางตะวันออก คำว่าอวัธมาจากอโยธยางเป็นชื่อเมืองของพระราม อังกฤษเข้ามายึดแคว้นนี้ไปทีละส่วนใน พ.ศ. 2344 และยึดได้ทั้งหมดใน พ.ศ. 2399 พร้อมทั้งตั้งชื่อแคว้นนี้ใหม่ว่าแคว้นอูธ ปัจจุบันเป็นส่วนหนึ่งของรัฐอุตตรประเทศ
ประวัติศาสตร์
ตั้งแต่ พ.ศ. 2344 เป็นต้นมา อวัธเสียดินแดนให้อังกฤษไปกว่าครึ่ง ถูกปิดล้อมด้วยดินแดนของอังกฤษ นาวาบและราชสำนักไม่มีกองกำลังป้องกันตนเองอีกต่อไป อังกฤษเข้ามายึดดินแดนส่วนที่เหลือใน พ.ศ. 2399 ทำให้ชาวอวัธไม่พอใจ และเป็นหนึ่งในสาเหตุที่ทำให้เกิดกบฏซีปอยใน พ.ศ. 2400 – 2401 เมืองลักเนาเสียหายอย่างมาก หลังจากนั้น อังกฤษจึงเปลี่ยนชื่ออวัธเป็นแคว้นอูด
ปรือปิยัจ
ปรือปิยัจ (При́п’ять, ) หรือ ปรีเปียต (При́пять) เป็นเมืองร้างในภาคเหนือของประเทศยูเครน ใกล้กับชายแดนประเทศยูเครน–ประเทศเบลารุส ตั้งชื่อตามแม่น้ำปรือปิยัจที่อยู่ใกล้เคียง ตัวเมืองได้รับการก่อตั้งในวันที่ 4 กุมภาพันธ์ ค.ศ. 1970 ในฐานะเมืองนิวเคลียร์ที่ 9 ("อะตอมการ์ด" หนึ่งในประเภทของเมืองปิด) ในสหภาพโซเวียต เพื่อทำงานในโรงไฟฟ้านิวเคลียร์เชียร์โนบีลที่อยู่ใกล้เคียง ปรือปิยัจได้รับสถานะนครใน ค.ศ. 1979 และมีประชากรเพิ่มขึ้นถึง 49,360 คน ในเวลาที่ต้องอพยพคนออกไปในตอนบ่ายของวันที่ 27 เมษายน 1986 หลังจากภัยพิบัติเชียร์โนบีลเพียงวันเดียว
เบื้องหลัง
ไม่เหมือนกับเมืองปิดอื่น ๆ การเดินทางไปยังปรือปิยัจยังไม่ได้ห้ามก่อนภัยพิบัติ ในตอนที่สหภาพโซเวียตถือว่าโรงไฟฟ้านิวเคลียร์ปลอดภัยกว่าโรงไฟฟ้าแบบอื่น โรงไฟฟ้านิวเคลียร์จึงเป็นรางวัลของวิศวกรรมโซเวียต ในตอนนั้น คำขวัญ "อะตอมอันสงบสุข" (мирный атом) ยังเป็นที่นิยม ตามแผนเดิมที่จะสร้างโรงไฟฟ้านิวเคลียร์ห่างจากเคียฟแค่ 25 กิโลเมตร แต่ทางสถาบันวิทยาศาสตร์แห่งชาติยูเครนกับองค์กรอื่นกังวลว่า มันอยู่ใกล้เมืองเกินไป จึงต้องสร้างโรงไฟฟ้านิวเคลียร์กับปรือปิยัจ ให้ห่างจากเคียฟไปประมาณ 100 กิโลเมตร หลังจากภัยพิบัตินั้น ก็มีการอพยพภายในสองวัน
หลังภัยพิบัติเชียร์โนบีล
ใน ค.ศ. 1986 มีการสร้างเมืองสลาวูติชเพื่อทดแทนปรือปิยัจ
หนึ่งในจุดหมายตาสำคัญในพบในภาพของเมืองและมองเห็นจากภาพถ่ายทางอากาศในเว็บไซต์คือชิงช้าสวรรค์ที่ถูกทิ้งร้างมานานในสวนสนุกปรือปิยัจ ซึ่งวางแผนที่จะเปิดหลังจากภัยพิบัติใน 5 วัน เพื่อฉลองวันแรงงาน นอกจากนี้ ก็มีสถานที่โด่งดังอีกสองแห่งคือสระว่ายน้ำสีฟ้าและสนามกีฬาอาวันฮาร์ด
ภูมิอากาศ
ภูมิอากาศของปรือปิยัจอยู่ในระดับ Dfb (ภูมิอากาศแบบไม่มีฤดูแล้งอบอุ่นชื้นภาคพื้นสมุทร) ตามการแบ่งเขตภูมิอากาศแบบเคิพเพิน
ตำบลรังงาม
รังงาม เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 14 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลรังงาม
วอลเลย์บอลชิงแชมป์อเมริกาใต้
วอลเลย์บอลชิงแชมป์อเมริกาใต้ อาจหมายถึง
ไทอามีน
ไทอามีน หรือ ไทอามิน (thiamine, thiamin) หรือ วิตามินบี1 (vitamin B1) เป็นวิตามินที่ร่างกายไม่สามารถสร้างขึ้นเองได้ ต้องรับประทานอาหารหรืออาหารเสริม เป็นวิตามินที่ละลายในน้ำได้ มีคุณสมบัติพิเศษคือไม่มีพิษตกค้าง ถ้ามีมากเกินไป ร่างกายจะขับออกมาทันที
รอยเลื่อนฟูโกซุ
รอยเลื่อนฟูโกซุ เป็นรอยเลื่อนในจังหวัดไอจิ ประเทศญี่ปุ่น ซึ่งเป็นรอยเลื่อนที่ทำให้เกิดแผ่นดินไหวในมิกาวะ ค.ศ. 1945 มีความยาว 28 กิโลเมตร (ใต้ทะเล 10 กิโลเมตร) ไปยังนิชิโอะ  และทอดยาวไปอีก 20 กม. จากนั้นเชื่อมต่อกับรอยเลื่อนโยโกซูกะ
ภคชนก์ โวอ่อนศรี
ภคชนก์ โวอ่อนศรี เป็นนักแสดงและพิธีกรชาวไทย ส่วนใหญ่เป็นพิธีกรรายการโทรทัศน์ประเภทเกมโชว์ วาไรตี้โชว์ และเรียลลิตี้โชว์ ในหลากหลายรายการที่ผลิตโดยเอ็กแซ็กท์ และ/หรือ ซีเนริโอ ปัจจุบันเป็นพิธีกรรายการโทรทัศน์หลากหลายรายการที่ออกอากาศทางช่องวัน 31 มีชื่อเสียงและเป็นที่รู้จักจากการเป็นผู้บรรยายและพิธีกรในรายการเดอะสตาร์ ค้นฟ้าคว้าดาว คู่กับ เอกกี้ - เอกชัย เอื้อสังคมเศรษฐ
ประวัติ
แฟรงค์เกิดเมื่อวันที่ 11 เมษายน พ.ศ. 2520 จบการศึกษาจากมหาวิทยาลัยรามคำแหง และเริ่มต้นการเป็นนักแสดงในชมรมการแสดงของมหาวิทยาลัย
แฟรงค์เริ่มเข้าสู่วงการบันเทิงจากการได้รับการคัดเลือกให้เป็นนักแสดงในละครเวทีเรื่องวิมานเมือง ซึ่งเป็นละครเวทีเรื่องแรกของเอ็กแซ็กท์ ต่อมาเมื่อปี พ.ศ. 2540 ในวันเกิดอายุครบ 20 ของแฟรงค์ แฟรงค์ได้เดินทางออกจากบ้านของตน แล้วเช่าหอพักอยู่อาศัยเพียงลำพัง จนกระทั่งมีช่วงหนึ่งที่ไม่มีรายได้จากการแสดง ในที่สุดเงินที่มีอยู่จึงหมดลง จึงต้องออกจากหอและใช้พื้นที่ของชมรมมหาวิทยาลัยหรือใต้ป้ายรถเมล์เป็นที่อยู่อาศัยแทน รวมถึงทำอาชีพขายเสื้อผ้าและเล่นกีตาร์เปิดหมวก เป็นเวลาประมาณ 3 เดือน จึงมีรายได้เข้ามาเมื่อละครที่ตนแสดงเริ่มออกอากาศ ต่อมาเอ็กแซ็กท์ผลิตรายการโทรทัศน์ประเภทเกมโชว์เพิ่มขึ้น จึงได้เป็นผู้นำปรบมือให้กับผู้ชมในรายการเกมโชว์ของเอ็กแซ็กท์ ก่อนที่ต่อมาแฟรงค์จะได้รับหน้าที่เป็นพิธีกรรายการแรกคือ คาราโอเกม โดยเขาได้ร่วมคิดและพัฒนารายการนี้ด้วยตนเองอีกด้วย และเนื่องจากแฟรงค์เป็นพิธีกรที่ใช้งานง่าย รวมถึงประสบความสำเร็จจากรายการเดอะสตาร์ ค้นฟ้าคว้าดาว ซึ่งแฟรงค์เป็นผู้บรรยายและนำปรบมือให้ผู้ชมในปีแรก และเป็นพิธีกรหลักคู่กับเอกกี้ - เอกชัย เอื้อสังคมเศรษฐ มาตั้งแต่ปี 2 แฟรงค์จึงได้เป็นพิธีกรรายการประเภทเกมโชว์และวาไรตี้โชว์ของทั้งเอ็กแซ็กท์, ซีเนริโอ และช่องวัน 31 ในเครือเดอะ วัน เอ็นเตอร์ไพรส์ มาจนถึงปัจจุบัน
นอกจากการเป็นพิธีกรแล้ว แฟรงค์ยังร่วมกับเกลือ - กิตติ เชี่ยววงศ์กุล และนักดนตรีอีก 4 คน ก่อตั้งวงดนตรีชื่อ "สกายแบนด์ (Sky Band)" โดยแฟรงค์เป็นนักร้องนำ มีผลงานในแนวเพลงป็อปจำนวน 3 เพลง โดยเพลงแรกเป็นเพลงประกอบภาพยนตร์ เผยแพร่เมื่อปี พ.ศ. 2552 ส่วนอีก 2 เพลงเป็นซิงเกิลภายใต้สังกัดปริณามมิวสิค เผยแพร่เมื่อปี พ.ศ. 2555
วอลเลย์บอลชายชิงแชมป์อเมริกาใต้ 1951
วอลเลย์บอลชายชิงแชมป์อเมริกาใต้ 1951 (1951 Men's South American Volleyball Championship) เป็นครั้งที่ 1 ของการแข่งขัน จัดขึ้นในเมืองรีโอเดจาเนโร, ประเทศบราซิล ในปี ค.ศ. 1951 (พ.ศ. 2494)
ตำบลตาเนิน
ตาเนิน เป็นตำบลหนึ่งในอำเภอเนินสง่า จังหวัดชัยภูมิ ตั้งอยู่ห่างจากที่ว่าการอำเภอเนินสง่าประมาณ 2 กิโลเมตร พื้นที่ทั้งหมดอยู่ในความรับผิดชอบขององค์การบริหารส่วนตำบลตาเนิน
การปกครอง
ตำบลตาเนินแบ่งการปกครองออกเป็น 14 หมู่บ้าน คือ
หม่อมราชวงศ์ประสารสุวรรณ สุวรรณรัฐ
ท่านผู้หญิงประสารสุวรรณ สุวรรณรัฐ (นามเดิม: หม่อมราชวงศ์ประสารสุวรรณ ทองแถม) (17 พฤษภาคม 2467 - 26 เมษายน 2560,อายุ 92 ปี) เป็นธิดาของหม่อมเจ้าทองเชื้อธรรมชาติ ทองแถม พระโอรสในพระเจ้าบรมวงศ์เธอ กรมหลวงสรรพสาตรศุภกิจ กับหม่อมเจ้าพันธ์สิหิงค์ ทองใหญ่ พระธิดาในพระเจ้าบรมวงศ์เธอ กรมหลวงประจักษ์ศิลปาคม มีพี่น้องร่วมบิดา-มารดา 4 คน ดังนี้
ท่านผู้หญิงประสารสุวรรณ สุวรรณรัฐ สมรสกับนายพ่วง สุวรรณรัฐ (11 กรกฎาคม 2454 - 10 พฤศจิกายน 2543,อายุ 89 ปี) อดีตรัฐมนตรีช่วยว่าการกระทรวงมหาดไทยและปลัดกระทรวงมหาดไทย มีบุตร คือ
เครื่องราชอิสริยาภรณ์
ท่านผู้หญิง หม่อมราชวงศ์ประสารสุวรรณ สุวรรณรัฐ ได้รับพระราชทานเครื่องราชอิสริยาภรณ์ ดังนี้
วอลเลย์บอลชายชิงแชมป์อเมริกาใต้ 1956
วอลเลย์บอลชายชิงแชมป์อเมริกาใต้ 1956 (1956 Men's South American Volleyball Championship) เป็นครั้งที่ 2 ของการแข่งขัน จัดขึ้นในเมืองมอนเตวิเดโอ, ( อุรุกวัย) ในปี 1956 (พ.ศ. 2499)
เทอราพิวเท
อุลล์ริช อาร์. ไคลน์เฮมเพิล (Ullrich R. Kleinhempel) นักวิชาการด้านศาสนา อธิบายว่า เนื้อหาของคำสอนและวิธีปฏิบัติของเทอราพิวเทที่ปรากฏในงานเขียนของไฟโลนั้น บ่งว่าใกล้เคียงกับวิธีการปฏิบัติตนของศาสนาพุทธมากที่สุด
ศัพทมูลวิทยา
คำว่า เทอราพิวเท (Therapeutae) เป็นคำพหูพจน์ในภาษาละติน มาจากคำว่า Θεραπευταί เป็นคำพหูพจน์ในภาษากรีก แปลว่า "ผู้รักษา" หรือ "ผู้ถวายการรับใช้พระเป็นเจ้า" และเกี่ยวข้องกับ therapeutikos ซึ่งเป็นคำคุณศัพท์ เอกสารบางแห่งแปลว่า "การรักษาด้านจิตวิญญาณ" และเรียกสาวกที่เป็นผู้หญิงว่า เทอราพิวเทเดส (Θεραπευτρίδες)  นอกจากนี้ชื่อ เทอราพิวเท ดังกล่าวยังถูกใช้เรียกสาวกที่นับถือเทพเจ้าแอสคลีเพียส และเซอเรพิสด้วย
ประวัติ
พระเจ้าอโศกมหาราชได้ส่งสมณทูตเผยแผ่ศาสนาพุทธนิกายเถรวาทไปยังดินแดนในแถบซีเรีย อียิปต์ และกรีก เมื่อราว 2 หรือ 3 ก่อนคริสต์ศักราช ทั้งนี้คำสอน วัตรปฏิบัติ และสังคมนักบวช อาจเป็นหลักพื้นฐานแก่ศาสนาคริสต์ด้วย เพราะมีบันทึกถึงกลุ่มนักบวชจากศาสนาพุทธไว้ว่า มีกลุ่มคนโกนศีรษะ ห่มผ้าคลุม เดินทางด้วยเรือมาเป็นหมู่คณะยังเมืองอะเล็กซานเดรีย แล้วมาจัดตั้งชุมชนคล้ายกับที่พวกเราเรียกว่า "วัด" มีกำแพงล้อมรอบ ถือศีลพรหมจรรย์ มีการอยู่ร่วมกันเป็นชุมชนที่เอื้อต่อการพัฒนาด้านกายและใจ
ศาสนาพุทธเป็นที่รู้จักในหมู่ชาวกรีกมานานแล้ว ดังปรากฏในหนังสือ สโตรมาตา เล่ม 1 บทที่ 16 ของนักบุญคลีเมนต์แห่งอะเล็กซานเดรีย ซึ่งเขียนถึงพระพุทธเจ้าไว้ว่า "บรรดานักปราชญ์ชาวอินเดียมีผู้ที่ปฏิบัติตนตามคำสอนของพุทธะ ผู้ทรงคุณเหนือมนุษย์ ซึ่งได้รับการเคารพนับถือดุจพระเป็นเจ้า" (εἰσὶ δὲ τῶν Ἰνδῶν οἱ τοῖς Βούττα πειθόμενοι παραγγέλμασιν. ὃν δι’ ὑπερβολὴν σεμνότητος ὡς θεὸν) ใน ค.ศ. 2023 มีการค้นพบพระพุทธรูปยืน สูง 71 เซนติเมตร แกะสลักจากหินอ่อนแถบอิสตันบูล มีพุทธศิลป์แบบกรีกและยังคล้ายกับศิลปะคันธารราฐ แต่บริเวณด้านขวาของพระพุทธรูปแตกหักไปอย่างน่าเสียดาย สร้างเมื่อราว ค.ศ. 90 ถึง 140 ในวิหารของเทวีไอซิส เมืองเบเรนีกี ซึ่งในขณะนั้นอยู่ภายใต้อิทธิพลของจักรวรรดิโรมัน สันนิษฐานแกะสลักโดยช่างท้องถิ่น เพื่ออุทิศถวายแก่วิหารโดยกลุ่มพ่อค้าผู้มั่งมี
จากหนังสือ De vita contemplativa ("ว่าด้วยชีวิตแห่งการเพ่งพินิจ") ซึ่งเขียนโดยไฟโลแห่งอะเล็กซานเดรีย นักปรัชญาชาวยิว เมื่อคริสต์ศักราชที่ 1 เขาไม่ทราบที่มาของคำว่า เทอราพิวเท อย่างชัดเจน ไม่แน่ใจว่า "ผู้รักษาด้านจิตวิญญาณ" หรือแปลว่า "ผู้ถวายการรับใช้พระเป็นเจ้า" กันแน่ พวกเทอราพิวเทเป็นนักบวชฝ่ายเพ่งพินิจและอาศัยอยู่ในเขตทะเลทราย และยังระบุว่ามีพวกเทอราพิวเทอยู่อย่างแพร่หลายทั้งในหมู่ชาวกรีกและพวกอนารยชนทั้งหลาย โดยมีจุดศูนย์กลางสำคัญอยู่ริมทะเลสาบมาเรโอติส ความว่า
"'...ปัจจุบันสามารถพบคนเหล่านี้ได้ในหลาย ๆ ที่ เพราะสมควรแล้วที่ทั้งดินแดนกรีซและบ้านป่าเมืองเถื่อนทั้งหลายจะได้รับความดีงามอย่างสมบูรณ์พร้อม ในอียิปต์มีศาสนิกชนกลุ่มนี้อยู่มากที่สุด พบได้ทุกเมือง ทุกหนแห่ง โดยเฉพาะเมืองอะเล็กซานเดรีย คนจากทั่วทุกสารทิศที่มีความสามารถในการบำบัดอย่างเอกอุมุ่งแสวงบุญยังทะเลสาบมาเรโอติส ประหนึ่งว่าเป็นประเทศของพวกเขาก็มิปาน...'" ก่อนจะเข้าร่วมคณะนักพรตกลุ่มนี้ จะถือว่าตนเองนั้นตายไปจากทางโลกแล้ว ต้องมอบทรัพย์สินทั้งหลายแก่ทายาทโดยสมัครใจ ถือเพศพรหมจรรย์ สวมเครื่องนุ่งห่มที่เพียงพอต่อการป้องกันความหนาวร้อน และเว้นจากสุราเมรัย นักพรตเทอราพิวเทอุทิศตนไปกับการเพ่งพินิจ โดยตลอดทั้งหกในวันหนึ่งสัปดาห์ จะมีการบำเพ็ญตบะ ถือศีลอด สวดอ้อนวอนเพียงลำพัง ศึกษาพระคัมภีร์ในกระท่อมขนาดน้อยห้องใครห้องมัน ในแต่ละกระท่อมจะมีแท่นบูชาศักดิ์สิทธิ์ และมีลานกว้างสำหรับทำกิจกรรม โดยที่ไฟโลเขียนไว้ มีเนื้อหาว่า
"'...พวกเขาบริหารจิตตั้งแต่อุษาสางกระทั่งจรดเย็น พวกเขาอ่านพระคัมภีร์ศักดิ์สิทธิ์ใช้ความคิดเพื่อเปรียบเทียบปรัชญาของบรรพชนออกมา พวกเขามองว่าความหมายตามตัวอักษรเป็นสัญลักษณ์ของธรรมชาติภายในที่ซ่อนเร้น ซึ่งจะปรากฏในแนวคิดที่แฝงอยู่...'"
โดยทุก ๆ วันที่เจ็ดถือเป็นวันสะบาโต นักพรตเทอราพิวเทจะมารวมตัวกัน โดยแยกฝั่งชายหญิงออกจากกัน ทั้งหมดจะนั่งอย่างเรียบร้อยเพื่อฟังธรรมเทศนาจากนักพรตอาวุโส และร่วมสวดหรือขับร้องเพลงบูชาทางศาสนาซ้ำ ๆ จนกระทั่งรุ่งสาง นอกจากนี้พวกเขาไม่มีทาสในการครอบครอง เพราะมองว่ามนุษย์ทุกคนล้วนเท่าเทียมกัน ดังนั้นการมีทาสจึงถือเป็นเรื่องผิดธรรมชาติ
หนังสือพันธสัญญาของโยบ ถูกมองว่าอาจนำมาจากข้อความของเทอราพิวเท
การตีความของชาวคริสต์ยุคแรก
ยูซีเบียสแห่งแซซาเรีย (ราว ค.ศ. 263–339) นักเขียนเมื่อคริสต์ศตวรรษที่ 3 ระบุในหนังสือ ประวัติพระศาสนจักร (Ἐκκλησιαστικὴ ἱστορία) ระบุว่าเทอราพิวเทเป็นนักพรตในศาสนาคริสต์กลุ่มแรก พวกเขาสละทรัพย์สิน ถือเพศพรหมจรรย์ ถือศีลอด และใช้ชีวิตอย่างสันโดษตามอุดมคติของนักพรตในศาสนาคริสต์
ความเชื่อมโยงกับศาสนาพุทธ
ไฟโลชี้ให้เห็นความคล้ายคลึงกันระหว่างเทอราพิวเทกับศาสนาพุทธยุคแรกที่มีการตั้งอารามแบบอรัญวาสี มานานหลายศตวรรษ มีหลักฐานทางประวัติศาสตร์ที่บ่งว่ามีการติดต่อแลกเปลี่ยนด้านการค้าและวัฒนธรรมอย่างเข้มข้นระหว่างอียิปต์กับอินเดียในคริสต์ศักราชที่ 1 ส่วนจารึกพระเจ้าอโศกได้ระบุถึงการเผยแผ่ศาสนาพุทธไปยังดินแดนแถบทะเลเมดิเตอเรเนียนเมื่อราว 250 ปีก่อนคริสต์ศักราช กลายเป็นสมมติฐานที่ว่าเทอราพิวเทอาจเป็นนิกายหนึ่งของศาสนาพุทธที่มาจากหน่อเนื้อของสมณะตั้งแต่สมัยพระเจ้าอโศกมหาราช บ้างก็ว่าเทอราพิวเทอาจเป็นคณะนักบวชที่ได้รับแรงบันดาลใจมาจากคำสอนและหลักปฏิบัติของพระภิกษุในศาสนาพุทธ
แซคาเรียส พี. ทุนดี (Zacharias P. Thundy) นักภาษาศาสตร์ระบุว่า เทอราพิวเท เป็นคำกรีกที่ยืมคำว่า เถรวาท จากภาษาบาลี ซึ่งเป็นศาสนาพุทธแบบดั้งเดิม ส่วนนักวิชาการบางคนก็ว่ามาจาก เถรปุตตะ เพื่อสื่อถึงนิกายเถรวาท
อี ชุน-แจ
อี ชุน-แจ (이춘재) เป็นฆาตกรต่อเนื่องชาวเกาหลีใต้ที่รู้จักกันในคดีฆาตกรรมต่อเนื่องฮวาซ็อง ระหว่างปี ค.ศ. 1986 ถึง ค.ศ. 1994 อีสังหารผู้หญิงและเด็กสาว 15 คน นอกเหนือจากการข่มขืนหลายครั้งที่เกิดขึ้นในฮวาซ็อง จังหวัดคย็องกี และพื้นที่โดยรอบ คดีฆาตกรรมต่อเนื่องที่ยังคงค้างคามานานถึง 30 ปี ถือเป็นเรื่องที่โด่งดังที่สุดในประวัติศาสตร์ยุคใหม่ของเกาหลีใต้ มักถูกนำไปเปรียบเทียบกับการกระทำของฆาตกรจักรราศี ในสหรัฐอเมริกา และเป็นแรงบันดาลใจให้กับภาพยนตร์เกาหลีใต้ปี ค.ศ. 2003 เรื่อง ฆาตกรรม ความตาย และสายฝน
ประวัติ
อี ชุน-แจเกิดเมื่อวันที่ 31 มกราคม ค.ศ. 1963 เติบโตมาอย่างดี มีการศึกษาที่ดีจนถึงชั้นมัธยมปลายและทำงานร่วมกับผู้อื่นได้ดี ตามที่แม่ของเขากล่าวในปี ค.ศ. 2019 เมื่อหญิงวัย 75 ปีถูกสัมภาษณ์เกี่ยวกับอาชญากรรมของลูกชาย มีรายงานว่าแม่ของอีเสียใจและตกใจมากที่ได้ยินว่าลูกชายของเธอมีส่วนเกี่ยวข้องกับคดีฆาตกรรมต่อเนื่องฮวาซ็องที่ยังค้างคา เขามีน้องชายที่จมน้ำตายในวัยเด็ก ซึ่งเป็นเหตุการณ์ที่ทำให้เขาเจ็บปวด
หลังจากจบการศึกษาจากโรงเรียนมัธยมในเดือนกุมภาพันธ์ ค.ศ. 1986 อีเข้าร่วมกองทัพบกสาธารณรัฐเกาหลีและทำหน้าที่เป็นพลขับรถถัง เขาปลดประจำการในวันจันทร์ที่ 23 กุมภาพันธ์ ค.ศ. 1986 จากนั้นเขาทำงานให้กับบริษัทชิ้นส่วนไฟฟ้า ในปี ค.ศ. 1990 เขาเริ่มงานที่บริษัทรับเหมาก่อสร้างใน ช็องปา, ย็องซาน ซึ่งเขากลายเป็นคนขับรถเครนโดยไม่มีใบอนุญาตขับขี่ ในปีต่อมา เขาเป็นคนขับรถเครนให้กับบริษัทใน ช็องว็อน, ชุงช็องบุก
วอลเลย์บอลชายชิงแชมป์อเมริกาใต้ 1958
วอลเลย์บอลชายชิงแชมป์อเมริกาใต้ 1958 (1958 Men's South American Volleyball Championship) เป็นครั้งที่ 3 ของการแข่งขัน จัดขึ้นในเมืองปอร์ตูอาเลเกร, ( บราซิล) ในปี 1956 (พ.ศ. 2501)
กฤษฎา บุญราช
กฤษฎา บุญราช (เกิด 5 กรกฎาคม พ.ศ. 2500) กรรมการอิสระ บริษัท พีทีที โกลบอล เคมิคอล​ จำกัด (มหาชน)​, อดีตรัฐมนตรีว่าการกระทรวงเกษตรและสหกรณ์ อดีตปลัดกระทรวงมหาดไทยคนแรกที่จบการศึกษาจากคณะรัฐศาสตร์ มหาวิทยาลัยรามคำแหง (สิงห์ทอง)
ประวัติ
กฤษฎา บุญราช เกิดเมื่อวันที่ 5 กรกฎาคม พ.ศ. 2500 ที่อำเภอบางคล้า จังหวัดฉะเชิงเทรา จบการศึกษาระดับมัธยมศึกษาจากโรงเรียนเบญจมราชรังสฤษฎิ์ ฉะเชิงเทรา (บ.ฉ.83)จบการศึกษาระดับปริญญาตรีจากคณะรัฐศาสตร์ (สิงห์ทอง) มหาวิทยาลัยรามคำแหง และคณะนิติศาสตร์ มหาวิทยาลัยเชียงใหม่ จบปริญญาโท คณะรัฐศาสตร์ มหาวิทยาลัยธรรมศาสตร์
การทำงาน
กฤษฎา บุญราช เริ่มรับราชการในสังกัดศูนย์รับผู้อพยพ อำเภอเชียงของ จังหวัดเชียงราย สังกัดสำนักงานปลัดกระทรวงมหาดไทย เคยทำหน้าที่เลขานุการปลัดกระทรวงมหาดไทย (เจริญจิตต์ ณ สงขลา) เคยเป็นนายอำเภอในระหว่างปี พ.ศ. 2537 ถึงปี พ.ศ. 2546 ได้แก่ อำเภอดอยเต่า อำเภอแม่อาย อำเภอฝาง จังหวัดเชียงใหม่ อำเภอเมืองอ่างทอง จังหวัดอ่างทอง และอำเภอเมืองปทุมธานี จังหวัดปทุมธานี ต่อมาได้รับแต่งตั้งเป็นผู้ตรวจราชการกรมการปกครอง
ในปี พ.ศ. 2549 เป็นรองผู้ว่าราชการจังหวัดยะลา และในปี พ.ศ. 2554 ได้รับแต่งตั้งเป็นผู้ว่าราชการจังหวัดสงขลา ในขณะที่ดำรงตำแหน่งผู้ว่าราชการจังหวัดสงขลา เขาได้เข้าร่วมในการชุมนุมกับกลุ่ม กปปส. ในการเดินทางไปที่ศาลากลางจังหวัดสงขลา เมื่อวันที่ 27 พฤศจิกายน พ.ศ. 2556 โดยให้เหตุผลว่าเพื่อไม่ให้กลุ่มผู้ชุมนุมทำลายศาลากลางจังหวัด
กฤษฎา บุญราช ได้รับแต่งตั้งเป็นปลัดกระทรวงมหาดไทย ต่อจากนาย วิบูลย์ สงวนพงศ์ เมื่อวันที่ 1 ตุลาคม พ.ศ. 2558 นับเป็นปลัดกระทรวงมหาดไทยคนแรกที่จบการศึกษาจากคณะรัฐศาสตร์ มหาวิทยาลัยรามคำแหง (สิงห์ทอง)
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดเชียงใหม่
กฤษฎา บุญราช
การทำงาน
กรรมการในคณะกรรมการขับเคลื่อนการปฏิรูปเพื่อรองรับการปรับเปลี่ยนตามนโยบาย thailand 4.0 ตามคำสั่งสำนักนายกรัฐมนตรีที่ 194/2560 กรรมการในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทยตามคำสั่งสำนักนายกรัฐมนตรีที่ 210/2559 อดีตรองประธานกรรมการในคณะกรรมการจัดรูปที่ดินเพื่อพัฒนาพื้นที่ อดีตประธานคณะกรรมการรับรองความเป็นคนไทยพลัดถิ่น อดีตกรรมการในคณะกรรมการผู้สูงอายุแห่งชาติ
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
ผลการเลือกตั้งแบบบัญชีรายชื่อ
! colspan=2 | พรรค ! คะแนนเสียง ! ร้อยละ
กฤษฎา บุญราช
การทำงาน
ผอ.ศปป.2 กองอำนวยการรักษาความมั่นคงภายในราชอาณาจักร ประธานกรรมการการไฟฟ้านครหลวง รองประธานกรรมการคนที่หนึ่ง ในคณะกรรมการกำกับการทวงถามหนี้ รองประธานกรรมการคนที่สอง ในคณะกรรมการจัดรูปที่ดินกลาง รองประธานกรรมการในคณะกรรมการส่งเสริมกิจการฮัจย์ แห่งประเทศไทย กรรมการอื่นในคณะกรรมการธนาคารอาคารสงเคราะห์ กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก กรรมการในคณะกรรมการนโยบายการบริหารจัดการ การทำงานของคนต่างด้าว กรรมการและผู้ช่วยเลขานุการในคณะกรรมการเตรียมการเพื่อสร้างความสามัคคีปรองดอง ในรัฐบาล พลเอก ประยุทธ์ จันทร์โอชา ตามคำสั่งนายกรัฐมนตรีที่ 7/2560 และเป็นอดีตอธิบดีกรมการปกครอง อดีตผู้ว่าราชการจังหวัดสงขลา อดีตผู้ว่าราชการจังหวัดยะลา อดีตคณะกรรมการยุทธศาสตร์ด้านการพัฒนาจังหวัดชายแดนภาคใต้ อดีตอนุกรรมการในคณะอนุกรรมการพิจารณามาตรการด้านการผลิตและการตลาดสินค้าข้าว อดีตอนุกรรมการในคณะอนุกรรมการตรวจสอบปริมาณและคุณภาพข้าวคงเหลือของรัฐ อดีตอนุกรรมการในคณะอนุกรรมการประสานงานการจัดการปัญหาแรงงานต่างด้าวและการค้ามนุษย์ อดีตกรรมการในคณะกรรมการนโยบายและบริหารจัดการมันสำปะหลัง อดีตกรรมการในคณะกรรมการนโยบายและบริหารจัดการข้าว
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
เขตเลือกตั้งที่ 1
ประกอบไปด้วยอำเภอเมืองเชียงใหม่ (เฉพาะตำบลช้างเผือก ตำบลสุเทพ ตำบลศรีภูมิ ตำบลป่าตัน ตำบลช้างม่อย ตำบลพระสิงห์ ตำบลช้างคลาน ตำบลหายยา และตำบลแม่เหียะ)
กฤษฎา บุญราช
การทำงาน
วันที่ 1 พฤศจิกายน 2559 ได้รับแต่งตั้งเป็น กรรมการอื่นในคณะกรรมการธนาคารอาคารสงเคราะห์
ยศ
ได้รับพระราชทานยศ นายกองเอก ในปี พ.ศ. 2550
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
เขตเลือกตั้งที่ 2
ประกอบไปด้วยอำเภอเมืองเชียงใหม่ (เฉพาะตำบลวัดเกต ตำบลหนองป่าครั่ง ตำบลท่าศาลา ตำบลหนองหอย ตำบลป่าแดด และตำบลฟ้าฮ่าม) และอำเภอสารภี
ความสำคัญของศาสนาตามประเทศ
แนวคิด
ตารางด้านล่างนี้แสดงถึงความสำคัญของศาสนาตามประเทศ ซึ่งจัดทำโดยกอลอัพ โพล เมื่อปี ค.ศ. 2009 โดยสำรวจว่า "ศาสนามีความสำคัญต่อชีวิตคุณใช่หรือไม่?" ซึ่งมี 2 ตัวเลือกคือ "ใช่" และ "ไม่ใช่"
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
เขตเลือกตั้งที่ 3
ประกอบไปด้วยอำเภอเมืองเชียงใหม่ (เฉพาะตำบลสันผีเสื้อ) อำเภอแม่ริม และอำเภอแม่แตง (ยกเว้นตำบลแม่หอพระ)
ความสำคัญของศาสนาตามประเทศ
อ้างอิง
<div class="reflist columns references-column-width" style="-moz-column-width: 30em; -webkit-column-width: 30em; column-width: 30em; list-style-type: decimal;">
จังหวัดเชียงใหม่ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
เขตเลือกตั้งที่ 4
ประกอบไปด้วยอำเภอแม่แตง (เฉพาะตำบลแม่หอพระ) อำเภอพร้าว และอำเภอสันทราย
เขตเลือกตั้งที่ 5
ประกอบไปด้วยอำเภอดอยสะเก็ด อำเภอสันกำแพง และ กิ่งอำเภอแม่ออน
เขตเลือกตั้งที่ 6
ประกอบไปด้วยอำเภอสันป่าตอง อำเภอหางดง และอำเภอสะเมิง (เฉพาะตำบลสะเมิงใต้และตำบลสะเมิงเหนือ)
เขตเลือกตั้งที่ 7
ประกอบไปด้วยอำเภอสะเมิง (ยกเว้นตำบลสะเมิงใต้ และตำบลสะเมิงเหนือ) อำเภอแม่แจ่ม (เฉพาะตำบลบ้านจันทร์ ตำบลแจ่มหลวง ตำบลแม่แดด และตำบลแม่นาจร) อำเภอแม่วาง อำเภอจอมทอง และ กิ่งอำเภอดอยหล่อ
เขตเลือกตั้งที่ 8
ประกอบไปด้วยอำเภอแม่แจ่ม (ยกเว้นตำบลบ้านจันทร์ ตำบลแจ่มหลวง ตำบลแม่แดด และตำบลแม่นาจร) อำเภอฮอด อำเภอดอยเต่า และอำเภออมก๋อย
เขตเลือกตั้งที่ 9
ประกอบไปด้วยอำเภอไชยปราการ อำเภอเวียงแหง อำเภอเชียงดาว และอำเภอฝาง (เฉพาะตำบลแม่ข่า)
เขตเลือกตั้งที่ 10
ประกอบไปด้วยอำเภอแม่อาย และอำเภอฝาง (ยกเว้นตำบลแม่ข่า)
วอลเลย์บอลชายชิงแชมป์อเมริกาใต้ 1961
วอลเลย์บอลชายชิงแชมป์อเมริกาใต้ 1961 (1961 Men's South American Volleyball Championship) เป็นครั้งที่ 4 ของการแข่งขัน จัดขึ้นในเมืองลิมา, ( เปรู) ในปี 1961 (พ.ศ. 2504)
นาฏศิลป์ในประเทศลาว
นาฏศิลป์ในประเทศลาว (ນາດຕະກັມລາວ; "นาฏกรรมลาว") เป็นนาฏศิลป์ที่เป็นเอกลักษณ์ของกลุ่มชาติพันธุ์ลาวซึ่งพบในภาคตะวันออกเฉียงเหนือของไทยด้วย และการแสดงพื้นบ้านของกลุ่มชาติพันธุ์อื่นๆ มีทั้งนาฏศิลป์ในราชสำนัก และนาฏศิลป์พื้นบ้าน เช่น หมอลำ หนังตะลุง หลวงพระบางและเวียงจันทน์เป็นแหล่งของนาฏศิลป์แบบดั้งเดิมในราชสำนัก และนาฏศิลป์ที่ได้รับอิทธิพลจากราชสำนักสยาม
นาฏศิลป์ดั้งเดิม
เป็นนาฏศิลป์ที่พัฒนาขึ้นในราชสำนักล้านช้างซึ่งคล้ายกับที่พบในราชสำนักสยาม ส่วนใหญ่แสดงเรื่องพระลักษมณ์พระราม (รามเกียรติ์หรือรามายณะฉบับลาว) หรือจากนิทานชาดก รวมทั้งวรรณคดีท้องถิ่นเช่นสินไซ (สังข์ศิลป์ชัย) การแสดงแบบนี้มีสองประเภทคือโขนและละคร โขนเป็นการแสดงเรื่องพระลักษมณ์พระราม ใช้ตัวแสดงชายหญิง ละครเป็นการแสดงที่ส่วนใหญ่ใช้ผู้หญิง ส่วนหนังตะลุงเป็นการแสดงที่คล้ายวายังของชาวมลายู และเล่นเรื่องราวที่หลากหลายกว่าโขนและละคร
ลำเรื่อง
ลำเรื่องเป็นหมอลำประเภทหนึ่ง โดยหมอลำผู้ขับร้องจะแต่งตัวและแสดงท่าทางประกอบได้หลากหลาย เรื่องราวที่แสดงมีหลากหลาย เช่นนิทานชาดก ไปจนถึงโครงการพัฒนาและปัญหาในชุมชน ดนตรีที่ใช้บรรเลงประกอบมีหลากหลายทั้งดนตรีคลาสสิกและดนตรีสมัยใหม่ ขึ้นกับลักษณะของเรื่องที่จะเล่า
เอเนอร์เจีย
'''บริษัทร่วมทุน จรวดและอวกาศเอเนอร์เจีย ตั้งชื่อตาม ซ. ป. โคโรเลฟ (Ракетно-космическая корпорация «Энергия» им. С. П. Королёва), หรือที่รู้จักในอีกชื่อว่า บจอ เอเนอร์เจีย (РКК «Энергия», RKK “Energiya”'''), เป็นบริษัทผู้ผลิตส่วนประกอบของขีปนาวุธทิ้งตัว, ยานอวกาศและ สถานีอวกาศ ของรัสเซีย. บริษัทเป็นผู้พัฒนาและผู้รับเหมารายสำคัญของโครงการอวกาศรัสเซีย อีกทั้งยังเป็นผู้ถือครองส่วนแบ่งรายใหญ่ของบริษัท Sea Launch. ชื่อของบริษัทมีที่มาจากชื่อของ เซียร์เกย์ โคโรเลฟ, หัวหน้าคนแรกของสำนักงานออกแบบของบริษัท, และจากคำภาษารัสเซียที่แปลว่า พลังงาน.
ภาพรวม
เอเนอร์เจียเป็นบริษัทที่ใหญ่ที่สุดใน อุตสาหกรรมอวกาศรัสเซีย และยังเป็นส่วนสำคัญของอุตสาหกรรม บริษัทรับผิดชอบสำหรับการดำเนินการทั้งหมดที่เกี่ยวกับการบินอวกาศของมนุษย์ และเป็นผู้นำในการพัฒนายานอวกาศ โซยูซ และ โปรเกรซ, อีกทั้งยังเป็นผู้นำในการพัฒนาสถานีอวกาศนานาชาติในส่วนของรัสเซีย ในช่วงกลางทศวรรษที่ 2000 บริษัทได้ว่าจ้างพนักงานประมาณ 22,000-30,000 คน
กิจการได้รับ 4 เครื่องอิสริยาภรณ์เลนิน เครื่องอิสริยาภรณ์แห่งการปฏิวัติเดือนตุลาคม และข้อความขอบคุณจากประธานาธิบดีแห่งสหพันธรัฐรัสเซีย นอกจากนี้ นักบินอวกาศรัสเซียอีก 14 คน ที่ถูกว่าจ้างโดยบริษัทได้รับตำแหน่ง “วีรชนแห่งสหพันธรัฐรัสเซีย”
โครงสร้าง
บริษัทประกอบไปด้วยบริษัทย่อยและสาขาดังต่อไปนี้:
ตั้งแต่ปี 2009, หุ้น 38% ของบริษัทเป็นของรัฐบาลรัสเซีย
วอลเลย์บอลชายชิงแชมป์อเมริกาใต้ 1962
วอลเลย์บอลชายชิงแชมป์อเมริกาใต้ 1962 (1962 Men's South American Volleyball Championship) เป็นครั้งที่ 5 ของการแข่งขัน จัดขึ้นในเมืองซานเตียโก, ( ชิลี) ในปี 1962 (พ.ศ. 2505)
คาร์ลอส ไคลเบอร์
ประวัติ
ไคลเบอร์เกิดเมื่อปี 1930 ที่กรุงเบอร์ลิน ประเทศเยอรมนี เดิมมีชื่อเกิดเป็นภาษาเยอรมันว่า คาร์ล ลูทวิช โบนีฟาซิอุส ไคลเบอร์ (Karl Ludwig Bonifacius Kleiber) เขาเป็นบุตรของวาทยกรชาวออสเตรียนามว่าเอริช ไคลเบอร์ กับหญิงอเมริกันนามว่ารูธ กูริช จากรัฐไอโอวา ในปี 1935 ครอบครัวของเขาลำบากใจต่อการปกครองของระบอบนาซี จึงตัดสินใจอพยพไปยังบัวโนสไอเรส ประเทศอาร์เจนตินา เขาถูกเปลี่ยนชื่อตัวให้มีความเป็นสเปน
ไคลเบอร์ในวัยเด็กมีผู้ปกครองเป็นชาวอังกฤษ และเติบโตในโรงเรียนกินนอนในภาษาอังกฤษ ในช่วงนี้ เขาชอบร้องเพลง, ชอบเล่นเปียโนและทิมปานี อย่างไรก็ตาม แม้ว่าบิดาจะสังเกตเห็นพรสวรรค์ด้านดนตรีของเขา แต่บิดากลับไม่เห็นด้วยที่บุตรชายจะเอาดีทางด้านนี้ < ในตอนแรก คาร์ลอส ไคลเบอร์ เข้าศึกษาสาขาเคมีที่สถาบันเทคโนโลยีซือริช ประเทศสวิตเซอร์แลนด์ แต่แล้วก็เปลี่ยนมายังสายดนตรี เขาทำหน้าที่เป็นผู้ฝึกซ้อม (Répétiteur) ที่โรงละครเกรทเนอร์พลัทซ์ นครมิวนิก ประเทศเยอรมนีเมื่อปี 1952 และได้ขึ้นแสดงในฐานะวาทยกรครั้งแรกที่โรงละครในนครพ็อทซ์ดัมเมื่อปี 1954
อ้างอิง
19302004
เฮเลน คลาร์ก
เฮเลน เอลิซาเบธ คลาร์ก (Helen Elizabeth Clark) เป็นนักการเมืองชาวนิวซีแลนด์ผู้ดำรงตำแหน่งนายกรัฐมนตรีคนที่ 37 ของนิวซีแลนด์ตั้งแต่ปี พ.ศ. 2542 ถึงปี พ.ศ. 2551
วัดศิริวัฒนาราม
วัดศิริวัฒนาราม เป็นวัดราษฎร์สังกัดคณะสงฆ์ฝ่ายมหานิกาย ในแขวงบางพรม เขตตลิ่งชัน กรุงเทพมหานคร มีเนื้อที่ 9 ไร่ กับ 67 ตารางวา โดยมีพระอธิการเฉลิม ธนิสสโร (เฟื่องฟู) เป็นเจ้าอาวาสรูปปัจจุบัน
วัดศิริวัฒนารามตั้งเป็นวัดเมื่อวันที่ 27 มกราคม พ.ศ. 2525 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2535 เดิมที่ของวัดเป็นของนายถินและนางแก้ว ต่อมานายถินและนางแก้วได้ยกที่ดินให้เป็นกรรมสิทธิ์แก่นางสาวศิริ หยุนแดง ภายหลังนางสาวศิริได้ถวายที่ดินผืนนี้ จำนวน 9 ไร่ กับ 67 ตารางวา เป็นธรณีสงฆ์ ได้ยกระดับจากสำนักสงฆ์เป็นวัดต่อไป เมื่อประมาณ พ.ศ. 2517 ได้ตั้งชื่อวัดว่า "วัดศิริวัฒนาราม" ตามชื่อบริจาคให้วัด ต่อมาเมื่อประมาณปี พ.ศ. 2539–2540 ทางวัดได้จัดงานผูกพัทธสีมาและตัดหวายลูกนิมิต
วัดแห่งนี้มีศาลแม่โพสพ มีประวัติว่า ราวสมัยรัชกาลที่ 5–6 ชาวบ้านผัวเมียแช่ข้าวสารค้างคืนตั้งใจจะโม่เป็นแป้งข้าวเจ้าไว้ทำเส้นขนมจีน พอรุ่งเช้าข้าวสารได้งอกเป็นต้นข้าว ชาวบ้านเชื่อว่าเป็นลางร้าย สองตายายเลยเอาข้าวสารงอกไปผสมดินปั้นเป็นรูปแม่โพสพขึ้นไว้ แล้วตั้งศาลทรงไทยขึ้นเป็นที่ประดิษฐานที่สี่แยกจุดตัดของคลองในย่านนั้น แต่รูปปั้นแม่โพสพองค์เดิมถูกขโมยไป ชาวบ้านจึงช่วยกันจัดหารูปแม่โพสพองค์ใหม่ แล้วย้ายศาลมาตั้งในวัดศิริวัฒนารามที่อยู่ใกล้เคียง เพื่อให้ใกล้หูใกล้ตามีคนคอยช่วยดูแล วัดยังมีแม่นางกวักและพระแม่ธรณีบีบมวยผม
วอลเลย์บอลชายชิงแชมป์อเมริกาใต้ 1967
วอลเลย์บอลชายชิงแชมป์อเมริกาใต้ 1967 (1967 Men's South American Volleyball Championship) เป็นครั้งที่ 7 ของการแข่งขัน จัดขึ้นในเมืองซังตูส, ( บราซิล) ในปี 1967 (พ.ศ. 2510)
วอลเลย์บอลชายชิงแชมป์อเมริกาใต้ 1964
หมายเหตุ
บราซิลไม่สามารถเข้าร่วมแข่งขันได้ในปี ค.ศ. 1964 อันเนื่องมาจากความวุ่นวายทางการเมืองในประเทศ
วัดปิบผลิวัน
วัดปิบผลิวัน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลาใหม่ อำเภอตากใบ จังหวัดนราธิวาส มีที่ดินตั้งวัดเนื้อที่ 16 ไร อาณาเขต บริเวณวัดกว้างยาวด้านละ 160 เมตร
ประวัติ
วัดปิบผลิวันสร้างขึ้นเป็นวัดเมื่อประมาณ พ.ศ. 2380 เดิมนามว่า วัดตะปัง ได้รับพระราชทานวิสุงคามสีมาเมื่อประมาณ พ.ศ. 2385 เขตวิสุงคามสีมากว้าง 19.15 เมตร ยาว 24 เมตร และปรากฏหลักฐานว่าพระอธิการพุดได้ขอพระราชทานวิสุงคามสีมาผ่านทางเจ้าเมืองกลันตัน และพระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ พระราชทานวิสุงคามสีมาเมื่อวันที่ 11 สิงหาคม พ.ศ. 2441
อาคารเสนาสนะ
อาคารเสนาสนะที่สำคัญ ได้แก่ อุโบสถออกแบบโดยพระวินัยธรรม (จุ้ย) มีลักษณะเป็นเครื่องก่อทรงโรง ขนาด 4 ห้อง มีเฉลียงรอบ ด้านหน้ามีประตู 3 ช่อง ซุ้มประตูเป็นปูนปั้น เขียนสีประดับกระจก ซุ้มหน้าต่างเป็นปูนปั้นประดับกระจก มีรูปแบบเป็นทรงมณฑปยอดเจดีย์ย่อมุมไม้สิบสอง เครื่องลำยองเป็นไม้จำหลัก มีบราลีตลอดสันหลังคา หน้าบันด้านทิศตะวันออกเป็นปูนปั้นเขียนสีรูปเทพนมอยู่ตรงกลาง ล้อมรอบด้วยลวดลายพันธุ์พฤกษา ส่วนหน้าบันด้านทิศตะวันตกเป็นปูนปั้นเขียนสีรูปพระอินทร์ทรงช้างเอราวัณ ล้อมรอบด้วยลายพันธุ์พฤกษา ภายในมีพระประธานปูนปั้นลงรักปิดทองปางสมาธิ ประทับนั่งบนพุทธบัลลังก์ ด้านหลังเขียนด้วยลายเรือนแก้วประดับด้วยกอไม้เป็นฉากหลัง
กุฏิ 2 ชั้น มีหลังคาปีกนกลดชั้นและมีหลังคาลาดจากตัวเรือนชั้นบนลงมาอีกชั้นหนึ่ง ด้านหน้ากุฏิทำมุขจั่วรับทางเข้าหลัก หลังคามุงด้วยกระเบื้องดินเผาและประดับด้วยปูนปั้น ส่วนตัวเรือนเป็นผนังไม้กระดานแบบตีซ้อนเกร็ดและมีการประดับตัวเรือนด้วยการประดับด้วยไม้แกะสลักฉลุลายที่ผนังภายนอกตัวเรือนและประดับเป็นช่องลม ส่วนหน้าต่างและลายฉลุบางส่วนตกแต่งด้วยการทาสีแดงและสีเหลือง
วิหารกว้าง 5.15 เมตร ยาว 12.50 เมตร โครงสร้างคอนกรีตและไม้ ศาลาการเปรียญกว้าง 9 เมตร ยาว 14.60 เมตร โครงสร้างคอนกรีตและไม้กุฏิสงฆ์จำนวน 5 หลัง โครงสร้างเป็นอาคารไม้ 4 หลัง ครึ่งตึกครึ่งไม้ 1 หลัง หอระฆัง เป็นอาคารคอนกรีตเสริมไม้ และศาลาไม้อยู่ข้างอุโบสถ ลักษณะสถาปัตยกรรมท้องถิ่น ยกพื้น ประดับช่อฟ้า ใบระกา หางหงส์ปูนปั้น
ตาราง
ตาราง เป็นทั้งรูปแบบการแสดงข้อมูลเพื่อใช้ในการสื่อสาร และการจัดเรียงข้อมูล มีปรากฏการใช้งานทั้งในสื่อสิ่งพิมพ์ การเขียนด้วยมือ ซอฟต์แวร์คอมพิวเตอร์ และในสื่อหลายแห่ง รูปแบบของตารางมีความหลากหลายทั้งทางด้านโครงสร้าง โดยมีส่วนประกอบที่สำคัญของตารางคือ "แถว" (มีการเรียกว่า สดมภ์) และ "หลัก"
มาเฮอร์ชาลาลหัชบัส
มาเฮอร์ชาลาลหัชบัส (מַהֵר שָׁלָל חָשׁ בַּז, Mahēr šālāl ḥāš baz – "จะมีการปล้นสะดมและชิงทรัพย์เกิดขึ้นเร็ว ๆ นี้!" หรือ "รีบไปยังของที่ปล้นมาได้!") เป็นชื่อในคำพยากรณ์ที่สองของเด็กในอิสยาห์ บท 8–9
ในคัมภีร์ไบเบิล
ชื่อนี้ถูกกล่าวไปสองครั้งทั้งคัมภีร์ฮีบรูและหนังสืออิสยาห์ บท 8:
อิสยาห์ 8:1
อิสยาห์ 8:3
การวิเคราะห์
ส่วนใหญ่ถือกันว่าเป็นชื่อ (และคำ) ที่ยาวที่สุดในคัมภีร์ไบเบิล แม้ว่ามีชื่อที่ยาวกว่าในหนังสืออิสยาห์ที่ 9:6 "...และท่านจะเรียกนามของท่านว่า "ผู้ที่มหัศจรรย์ ที่ปรึกษา พระเจ้าผู้ทรงมหิทธิฤทธิ์ พระบิดานิรันดร์ องค์สันติราช"
ประโยคนี้สามารถพบในหนังสือมอร์มอนเช่นกัน
วอลเลย์บอลชายชิงแชมป์อเมริกาใต้ 1969
วอลเลย์บอลชายชิงแชมป์อเมริกาใต้ 1969 (1969 Men's South American Volleyball Championship) เป็นครั้งที่ 8 ของการแข่งขัน จัดขึ้นในเมืองการากัส, ( เวเนซุเอลา) ในปี 1969 (พ.ศ. 2512)
เมธาวี ธีรลีกุล
เมธาวี ธีรลีกุล (Metawee Teeraleekul) เป็นนักแสดง นางแบบชาวไทย ผู้ดำรงตำแหน่งมิสแกรนด์สระแก้ว 2018 และมิสแกรนด์ไรส์ซิงสตาร์ 2018
ประวัติ
เมธาวี ธีรลีกุล ชื่อเล่น ตังเม เกิดเมื่อวันที่ 12 เมษายน พ.ศ. 2538 เป็นนางแบบและนักแสดงชาวไทยในสังกัดช่อง 7 เอชดี จบการศึกษามัธยมศึกษาตอนต้นจากโรงเรียนเบ็ญจะมะมหาราช มัธยมศึกษาตอนปลายจากโรงเรียนมัธยมตระการพืชผล และจบการศึกษาอุดมศึกษาปริญญาตรีคณะบริหารศาสตร์บัณฑิต สาขาวิชาระบบสารสนเทศเพื่อการจัดการ มหาวิทยาลัยอุบลราชธานี
การทำงาน
เมธาวีเริ่มเข้าสู่วงการสายบันเทิงจากประกวดเวทีมิสแกรนด์สระแก้ว 2018 ต่อมาเป็นตัวแทนจังหวัดสระแก้วในการประกวดมิสแกรนด์ไทยแลนด์ 2018 ในการประกวดรอบตัดสิน ตังเมคว้ารองชนะเลิศอันดับ 4 ในการประกวด พร้อมด้วยรางวัลพิเศษ รองอันดับ 3 ขวัญใจภูเก็ต, ขวัญใจช่างภาพและสื่อมวลชน และรางวัล Miss Grand Rising Star พร้อมกับเซ็นสัญญาเป็นนักแสดงในสังกัดช่อง 7 เอชดี มีผลงานละครเรื่อง รักนี้บุญรักษา แสดงคู่กับ เมฆ จุติ จำเริญเกตุประทีป ต่อมาเมธาวีรับงานละครเรื่อยมา
ยำ
ยำ เป็นลักษณะการปรุงอาหารลักษณะหนึ่งของอาหารไทย ที่ใช้การคลุกเคล้าวัตถุดิบหลักที่อาจจะเป็นได้ทั้งเนื้อสัตว์หรือผัก แบบกึ่งสุกกึ่งดิบ หรือแบบดิบ ผสมเข้ากับเครื่องเทศหรือสมุนไพรสดเพื่อดับกลิ่นคาว ปรุงด้วยน้ำปรุงรสที่มีรสเปรี้ยว หวาน เค็ม และเผ็ด อาจทำได้ทั้งการคลุกและการตำ ให้ส่วนผสมเข้ากัน อาจเป็นอาหารกินเล่นหรือกับแกล้มและกินเป็นกับข้าว มีชื่อเรียกแตกแขนงแยกย่อยออกไปหลายรูปแบบ เช่น ยำ ตำ พล่า แสร้งว่า ลาบ น้ำตก ก้อย ลู่ ฯลฯ ตามวัฒนธรรมของแต่ละภาค
ส่วนประกอบของผักสมุนไพรพื้นฐานในยำทั่วไปมักประกอบด้วย หอม กระเทียม ผักชี สะระแหน่ หากเป็นยำที่ซับซ้อนไปกว่านั้นเช่นต้องการดับกลิ่นคาวหรือมีกลิ่นรุนแรง ก็อาจมีตะไคร้ซอย ใบมะกรูด ผิวมะกรูดซอย ผักชีฝรั่ง กระเทียมเจียว หอมเจียว มาเป็นส่วนประกอบด้วย
ส่วนผสมหลักของน้ำปรุงรสหรือน้ำยำโดยพื้นฐานมักประกอบด้วย น้ำมะนาว น้ำปลา น้ำตาล และพริกขี้หนู หากต้องการรสน้ำยำที่ซับซ้อนยิ่งขึ้น บ้างจะใส่น้ำปลาร้า น้ำกระเทียมดอง หรือน้ำหมักดองทั้งหลายลงไปปรุงรสด้วย
ยำโบราณและยำในปัจจุบัน
ยำโบราณที่มีมานานแล้ว ได้แก่ ยำใหญ่ ยำทวาย และพล่า ใน แม่ครัวหัวป่าก์ (พ.ศ. 2451–2452) ปรากฏชื่อยำ ได้แก่ ยำหนังหมู ยำขนุนอ่อน ยำเกษรดอกชมภู่แดง ยำแตงกวากับกุ้งรวน ยำผลกระเจี๊ยบ ยำพริกอ่อน และยำไก่กับมะเขือเหนียว
ยำโบราณมักมีส่วนผสมของมะพร้าว ไม่ว่าจะเป็นหัวกะทิต้มสุกเอามาราดปรุงแต่ง หรือมีมะพร้าวคั่วเอาไว้โรยหน้า อย่างเช่น ยำถั่วพู ยำโบราณมักใช้ผัก ผลไม้ เป็นหลัก ถ้าใส่เนื้อสัตว์ ซึ่งก็มีแค่กุ้ง หมู เนื้อวัว และไก่ รับประทานในงานเลี้ยงสังสรรค์ ส่วนปลาในยำโบราณมักใช้ในรูปของปลาแห้งเพื่อให้รสนุ่มนวล กลมกล่อม
รสชาติของยำในปัจจุบันมักมีรสชาติเปรี้ยว เค็ม เผ็ด และหวานเล็กน้อยเท่านั้น ยำโบราณจะมีรสชาตินุ่มนวลกว่า เมื่อเทียบกับยำสมัยนี้ที่มีรสชาติจัดจ้านรวมกับเนื้อสัตว์ที่มีรสชาติรสสัมผัสนุ่มหวาน
วอลเลย์บอลชายชิงแชมป์อเมริกาใต้ 1971
วอลเลย์บอลชายชิงแชมป์อเมริกาใต้ 1971 (1971 Men's South American Volleyball Championship) เป็นครั้งที่ 9 ของการแข่งขัน จัดขึ้นในเมืองมอนเตวิเดโอ, ( อุรุกวัย) ในปี ค.ศ. 1971 (พ.ศ. 2514)
วอลเลย์บอลชายชิงแชมป์อเมริกาใต้ 1973
วอลเลย์บอลชายชิงแชมป์อเมริกาใต้ 1973 (1973 Men's South American Volleyball Championship) เป็นครั้งที่ 10 ของการแข่งขัน จัดขึ้นในเมืองบูการามังกา, ( โคลอมเบีย) ในปี 1973 (พ.ศ. 2516)
รายชื่อประเทศเรียงตามจำนวนสายโทรศัพท์ในการใช้งาน
ด้านล่างนี้เป็น รายชื่อประเทศเรียงตามจำนวนสายโทรศัพท์ในการใช้งาน ข้อมูลส่วนมากมาจากเดอะเวิลด์แฟกต์บุ๊ก
ศาสนาในประเทศติมอร์-เลสเต
ศาสนาในประเทศติมอร์-เลสเต มีศาสนาหลักคือศาสนาคริสต์นิกายโรมันคาทอลิก ที่โดดเด่นแม้มิใช่ศาสนาประจำชาติก็ตาม นอกจากนี้ยังมีผู้นับถือนิกายโปรเตสแตนต์และศาสนาอิสลามนิกายซุนนีกลุ่มย่อม ๆ อาศัยในประเทศ รัฐธรรมนูญติมอร์-เลสเตได้ให้เสรีภาพในการนับถือศาสนา ทั้งโรมันคาทอลิก โปรเตสแตนต์ และอิสลามล้วนมีศาสนสัมพันธ์อันดี
ประชากรติมอร์-เลสเตส่วนใหญ่นับถือศาสนาคริสต์นิกายโรมันคาทอลิก ซึ่งเป็นมรดกจากยุคอาณานิคมโปรตุเกส ส่วนศาสนาพื้นเมืองเดิมเป็นคติวิญญาณนิยมที่มีเทพเจ้าหลายองค์ ลักษณะเดียวกันกับชาวพอลินีเชียและชาวมาดากัสการ์ มีคติความเชื่อที่ยังหลงเหลืออยู่ เช่น การบูชาจระเข้เฒ่า จากการรายงานของธนาคารโลกเมื่อ พ.ศ. 2548 พบว่าส่วนใหญ่นับถือศาสนาคริสต์นิกายโรมันคาทอลิกร้อยละ 98 นิกายโปรเตสแตนต์ร้อยละ 1 และศาสนาอิสลามน้อยกว่าร้อยละ 1 ทว่าประชากรส่วนใหญ่ปฏิบัติตนตามคติวิญญาณนิยม ซึ่งพวกเขามองว่าเป็นเรื่องของวัฒนธรรมมากกว่าศาสนา ในยุคที่ติมอร์-เลสเตถูกผนวกเป็นจังหวัดของประเทศอินโดนีเซีย จำนวนโบสถ์คริสต์เพิ่มจำนวนขึ้น จากเดิมที่มีโบสถ์เพียง 100 แห่ง เมื่อ พ.ศ. 2517 เพิ่มขึ้นเป็น 800 แห่ง ใน พ.ศ. 2537 ส่วนหนึ่งก็เพราะคติวิญญาณนิยมที่นับถือเทพเจ้าหลายองค์ไม่สอดคล้องกับปรัชญาปัญจศีลของอินโดนีเซียที่เชื่อเรื่องเทพเจ้าเพียงองค์เดียว จึงมีการเผยแผ่ศาสนาคริสต์ให้แพร่หลายขึ้น บาทหลวงโปรตุเกสถูกแทนที่ด้วยบาทหลวงอินโดนีเซีย และบทสวดภาษาโปรตุเกสและละตินถูกแทนที่ด้วยบทสวดภาษาอินโดนีเซีย ก่อนถูกอินโดนีเซียเข้ายึดครอง มีประชากรเพียงร้อยละ 20 ที่แสดงตนเป็นคริสตัง แต่ช่วง พ.ศ. 2523 เป็นต้นมา ประชากรส่วนใหญ่ระบุตัวตนว่าเป็นคริสตังมากถึงร้อยละ 95 ทำให้ติมอร์-เลสเตกลายเป็นชาติที่มีผู้นับถือนิกายโรมันคาทอลิกหนาแน่นที่สุดชาติหนึ่งของโลก
กองกำลังทหารอินโดนีเซียผู้นับถือนิกายโปรเตสแตนต์ที่เคยมาประจำการในพื้นที่ล้วนมีบทบาทในการสร้างโบสถ์โปรเตสแตนต์ แต่หลังเดือนกันยายน พ.ศ. 2542 เป็นต้นมา ผู้ที่นับถือศาสนาคริสต์นิกายโปรเตสแตนต์และศาสนาอิสลามในติมอร์-เลสเตลดลงอย่างมีนัยสำคัญ เพราะชนเหล่านี้บางส่วนเป็นกลุ่มผู้สนับสนุนให้ติมอร์-เลสเตรวมเข้ากับอินโดนีเซีย บางส่วนเป็นรัฐการหรือพลเรือนอินโดนีเซียที่เข้ามาทำงานในติมอร์-เลสเต หลัง พ.ศ. 2542 ส่วนใหญ่พวกเขาอพยพไปติมอร์ตะวันตกของอินโดนีเซีย
ในช่วงที่ถูกอินโดนีเซียยึดครองนั้น มีชาวมุสลิมจำนวนมากอาศัยอยู่ในพื้นที่ เช่นชาวอาหรับที่เข้ามาตั้งแต่ยุคอาณานิคม แต่ศาสนิกชนที่มากสุดจะเป็นชาวมลายูที่อพยพมาจากเกาะแก่งอื่น ๆ ของประเทศอินโดนีเซีย แต่ก็มีอยู่ไม่มากนักหากเทียบกับประชากรทั้งหมดในประเทศ ซีไอเอเวิลด์แฟกต์บุ๊กประมาณการไว้ว่ามีผู้นับถือศาสนาอิสลามเพียงร้อยละ 0.2
สมาคมบันทึกสถิติศาสนา (Association of Religion Data Archives) รายงานโดยอิงตามฐานข้อมูลคริสต์ศาสนิกชนโลกพบว่า ประเทศติมอร์-เลสเตมีผู้นับถือศาสนาอิสลามร้อยละ 3.6 อไญยนิยมร้อยละ 0.4 ศาสนาพุทธและศาสนาพื้นบ้านจีนร้อยละ 0.2 นอกจากนี้ยังมีศาสนาบาไฮ ศาสนาฮินดู และศาสนาเกิดใหม่รวมกันมีไม่ถึงร้อยละ 0.1